CELEX: 32016D2003
Language: et
Date: 2016-11-14 00:00:00
Title: Komisjoni otsus (EL) 2016/2003, 14. november 2016, millega muudetakse otsuseid 2009/300/EÜ, 2011/263/EL, 2011/264/EL, 2011/382/EL, 2011/383/EL, 2012/720/EL ja 2012/721/EL, et pikendada teatavatele toodetele ELi ökomärgise andmise ökoloogiliste kriteeriumide kehtivusperioodi (teatavaks tehtud numbri C(2016) 7218 all) (EMPs kohaldatav tekst )

16.11.2016   
            
            
               ET
            
            
               Euroopa Liidu Teataja
            
            
               L 308/59
            
         KOMISJONI OTSUS (EL) 2016/2003,
   14. november 2016,
   millega muudetakse otsuseid 2009/300/EÜ, 2011/263/EL, 2011/264/EL, 2011/382/EL, 2011/383/EL, 2012/720/EL ja 2012/721/EL, et pikendada teatavatele toodetele ELi ökomärgise andmise ökoloogiliste kriteeriumide kehtivusperioodi
   
      
         (teatavaks tehtud numbri C(2016) 7218 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. novembri 2009. aasta määrust (EÜ) nr 66/2010 ELi ökomärgise kohta, (1) eriti selle artikli 8 lõike 3 punkti c,
   olles nõu pidanud Euroopa Liidu ökomärgise komisjoniga
   ning arvestades järgmist:
   
               (1)
            
            
               Komisjoni otsuse 2009/300/EÜ (2) kehtivusaeg lõpeb 31. detsembril 2016.
            
         
               (2)
            
            
               Komisjoni otsuse 2011/263/EL (3) kehtivusaeg lõpeb 31. detsembril 2016.
            
         
               (3)
            
            
               Komisjoni otsuse 2011/264/EL (4) kehtivusaeg lõpeb 31. detsembril 2016.
            
         
               (4)
            
            
               Komisjoni otsuse 2011/382/EL (5) kehtivusaeg lõpeb 31. detsembril 2016.
            
         
               (5)
            
            
               Komisjoni otsuse 2011/383/EL (6) kehtivusaeg lõpeb 31. detsembril 2016.
            
         
               (6)
            
            
               Komisjoni otsuse 2012/720/EL (7) kehtivusaeg lõpeb 14. novembril 2016.
            
         
               (7)
            
            
               Komisjoni otsuse 2012/721/EL (8) kehtivusaeg lõpeb 14. novembril 2016.
            
         
               (8)
            
            
               Otsustega 2009/300/EÜ, 2011/263/EL, 2011/264/EL, 2011/382/EL, 2011/383/EL, 2012/720/EL ja 2012/721/EL kehtestatud praegu kehtivate ökoloogiliste kriteeriumide ning asjaomaste hindamis- ja kontrollinõuete asjakohasust ja sobivust on hinnatud. Kuna praegu kehtivate, eespool loetletud otsustega kehtestatud ökoloogiliste kriteeriumide ning nende kriteeriumidega seotud hindamis- ja kontrollinõuete uus läbivaatamine ei ole veel lõppenud, on asjakohane pikendada kõnealuste ökoloogiliste kriteeriumide ning nende kriteeriumidega seotud hindamis- ja kontrollinõuete kehtivusaega kuni 31. detsembrini 2017. Seepärast tuleks otsuseid 2009/300/EÜ, 2011/263/EL, 2011/264/EL, 2011/382/EL, 2011/383/EL, 2012/720/EL ja 2012/721/EL vastavalt muuta.
            
         
               (9)
            
            
               Käesoleva otsusega ette nähtud meetmed on kooskõlas määruse (EÜ) nr 66/2010 artikli 16 alusel loodud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2009/300/EÜ artikkel 3 asendatakse järgmisega:
   
      „Artikkel 3
      Tooterühmale „telerid“ kehtestatud ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. detsembrini 2017.“
   
   Artikkel 2
   Otsuse 2011/263/EL artikkel 4 asendatakse järgmisega:
   
      „Artikkel 4
      Tooterühmale „nõudepesumasinas kasutatavad detergendid“ kehtestatud ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. detsembrini 2017.“
   
   Artikkel 3
   Otsuse 2011/264/EL artikkel 4 asendatakse järgmisega:
   
      „Artikkel 4
      Tooterühmale „pesumasinas kasutatavad detergendid“ kehtestatud ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. detsembrini 2017.“
   
   Artikkel 4
   Otsuse 2011/382/EL artikkel 4 asendatakse järgmisega:
   
      „Artikkel 4
      Tooterühma „käsinõudepesuvahendid“ ökoloogilised kriteeriumid ning nendega seotud hindamis- ja kontrollinõuded kehtivad kuni 31. detsembrini 2017.“
   
   Artikkel 5
   Otsuse 2011/383/EL artikkel 4 asendatakse järgmisega:
   
      „Artikkel 4
      Tooterühmale „universaalpuhastusvahendid ja sanitaarpuhastusvahendid“ kehtestatud ökoloogilised kriteeriumid ning nende kriteeriumidega seotud hindamis- ja kontrollinõuded kehtivad kuni 31. detsembrini 2017.“
   
   Artikkel 6
   Otsuse 2012/720/EL artikkel 3 asendatakse järgmisega:
   
      „Artikkel 3
      Tooterühma „tööstuslike ja asutustes kasutatavate automaatsete nõudepesumasinate pesuvahendid“ ökoloogilised kriteeriumid ning nendega seotud hindamis- ja kontrollinõuded kehtivad kuni 31. detsembrini 2017.“
   
   Artikkel 7
   Otsuse 2012/721/EL artikkel 3 asendatakse järgmisega:
   
      „Artikkel 3
      Tooterühma „tööstuslikud ja asutustes kasutatavad pesuvahendid“ ökoloogilised kriteeriumid ning nendega seotud hindamis- ja kontrollinõuded kehtivad kuni 31. detsembrini 2017.“
   
   Artikkel 8
   Käesolev otsus on adresseeritud liikmesriikidele.
   
      Brüssel, 14. november 2016
      
         
            Komisjoni nimel
         
         
            komisjoni liige
         
         Karmenu VELLA
      
   
   
      (1)  ELT L 27, 30.1.2010, lk 1.
   
      (2)  Komisjoni 12. märtsi 2009. aasta otsus 2009/300/EÜ, millega kehtestatakse ühenduse ökomärgise andmise muudetud ökoloogilised kriteeriumid teleritele (ELT L 82, 28.3.2009, lk 3).
   
      (3)  Komisjoni 28. aprilli 2011. aasta otsus 2011/263/EL, millega kehtestatakse nõudepesumasinas kasutatavatele detergentidele Euroopa Liidu ökomärgise andmise ökoloogilised kriteeriumid (ELT L 111, 30.4.2011, lk 22).
   
      (4)  Komisjoni 28. aprilli 2011. aasta otsus 2011/264/EL, millega kehtestatakse pesumasinas kasutatavatele detergentidele Euroopa Liidu ökomärgise andmise ökoloogilised kriteeriumid (ELT L 111, 30.4.2011, lk 34).
   
      (5)  Komisjoni 24. juuni 2011. aasta otsus 2011/382/EL, millega kehtestatakse käsinõudepesuvahenditele ELi ökomärgise andmise ökoloogilised kriteeriumid (ELT L 169, 29.6.2011, lk 40).
   
      (6)  Komisjoni 28. juuni 2011. aasta otsus 2011/383/EL, millega kehtestatakse universaalpuhastusvahenditele ja sanitaarpuhastusvahenditele ELi ökomärgise andmise ökoloogilised kriteeriumid (ELT L 169, 29.6.2011, lk 52).
   
      (7)  Komisjoni 14. novembri 2012. aasta otsus 2012/720/EL, millega kehtestatakse tööstuslike ja asutustes kasutatavate automaatsete nõudepesumasinate pesuvahenditele Euroopa Liidu ökomärgise andmise ökoloogilised kriteeriumid (ELT L 326, 24.11.2012, lk 25).
   
      (8)  Komisjoni 14. novembri 2012. aasta otsus 2012/721/EL, millega kehtestatakse tööstuslikele ja asutustes kasutatavatele pesupesemisvahenditele Euroopa Liidu ökomärgise andmise ökoloogilised kriteeriumid (ELT L 326, 24.11.2012, lk 38).